Illum fis-6.30pm, fil-Katidral tal-Assunta, fir-Rabat Għawdex, Mons. Anton Teuma, Isqof ta' Għawdex, mexxa l-Ordinazzjoni Djakonali tas-seminarist Gabriel Vella. Gabriel Vella, mill-Parroċċa tal-Immakulata Kunċizzjoni u San Ġużepp, il-Qala, Għawdex, twieled fis-6 ta' Marzu 1996. Irċieva l-ewwel edukazzjoni tiegħu fl-Iskola Primarja Anton Buttigieg tal-Qala u wara kompla l-istudji fl-Iskola Sekondarja Ninu Cremona, il-Belt Victoria. Wara sentejn fis-6th Form, Sir Michelangelo Refalo, f'Mejju 2014 talab biex jidħol is-Seminarju. Wara li ġie aċċettat, hu għamel is-Sena Propedewtika tiegħu fis-Seminarju. Huwa beda l-kors ta' formazzjoni għas-saċerdozju fis-Seminarju Maġġuri tal-Qalb ta' Ġesù f'Settembru 2015. Is-sena intermedjarja għamilha f'Modena, l-Italja flimkien ma' komunità ta' presbiteri djoċesani u fil-Parroċċa tal-Papa San Ċelestinu I, Castelnuovo Rangone. Lura mis-sena intermedjarja, f'Settembru 2019 kompla l-kors tiegħu fis-Seminarju. Irċieva l-ministeru ta' Lettur minn idejn l-Isqof Mario Grech, dakinhar Amministratur Appostoliku għal Għawdex, fis-26 ta' Jannar 2020, fil-Knisja arċipretali ta' Santa Margerita, Ta' Sannat. Fit-8 ta' Diċembru 2020, Solennità tal-Immakulata Kunċzzjoni, ġie istitwit bħala Akkolitu fis-Santwarju arċipretali tal-Qala. Fl-20 ta' Mejju 2021 ġie ammess bħala kandidat għall-Ordni Sagri fil-Katidral ta' Għawdex. Tul il-formazzjoni tiegħu, Gabriel għamel esperjenzi pastorali fil-Parroċċi tal-Katidral, iż-Żebbuġ, u preżentement Għajnsielem. Is-seminarist Gabriel Vella se jiġi ordnat djaknu